EIMREIÐIN 102 leg framleiðniaukning miðað við aðrar greinar . Eitt af grund - vallarlögmálum hagfræðinnar , lögmálið um fallandi afrakstur , segir , að við flutning vinnuafls og fjármagns til ákveðinna at - vinnugreina minnkar stöðugt framleiðni viðbóta vinnuafls - og fjármagnseininga . Hið gagnstæða á sér stað í þeim atvinnu - greinum , þar sem um fækkun vinnuafls - og fjármagnseininga er að ræða . Jafnvægi kemst loks á í hagkerfinu , þegar vinnuafl og fjármagn hefur flutzt til þannig , að framleiðni þeirra er orðin jöfn í öllum greinum . Þegar svo er komið , hafa allir framleiðsluþættir hagkerfisins hagnazt á upphaflegri tekju - aukningu i sjávarútvegi . Einn helzti ókostur of mikilla ríkisafskipta af atvinnulífi er sá , að eðlilegar tilfærslur vinnuafls og fjármagns eru hindraðar , þannig að úr verður lægri meðalframleiðni í heild , m.ö.o. lægri þjóðarframleiðsla . Hið sama má segja um þá algengu kröfu verkalýðsfélaga , að kaup launþega hækki um eina ákveðna hlutfallstölu án tillits til þess , hvort aukning eða minnkun fram - leiðni hefur átt sér stað í hlutaðeigandi starfsgreinum . Að auki er slík stefna verkalýðsfélaga verðbólguaukandi , vegna þess að vinnuveitendur í gróskumiklum atvinnugreinum eru til - neyddir að bjóða fram yfirborganir , til þess að laða að vinnu - afl úr öðrum greinum . Svo að haldið sé áfram athugun á hinum dæmigerða verð - bólguhring , þá fylgir vöxtur gjaldeyrisvarasjóða aukningu tekna í sjávarútvegi . Verkalýðsfélögum almennt er ljóst , að sjávar - útvegurinn og greinar , er selja honum vörur og þjónustu , hafa orðið aðnjótandi hærri tekna og vísa til þess til réttlætingar kröfum sinum um launahækkanir . Stjórnmálaleiðtogar telja sér hag í að taka undir slíkar kröfur , og benda þá gjarnan á hina hagstæðu stöðu gjaldeyrisvarasjóða því til sönnunar að atvinnuvegirnir „ þoli " almennar launahækkanir . Þannig eykst launakostnaður í öllum atvinnugreinum , að meðtöldum þeim , þar sem ekki hefur orðið framleiðniaukning . Slíkt leiðir siðan til hækkunar á verði vöru og þjónustu , svo að unnt verði að fjármagna hinn aukna launakostnað . Að ísl. lögum eru hreinar tekjur bænda tengdar tekjum sjómanna og ýmissa annarra launþega . Að því kemur að verðhækkun landbúnaðarvara verð - ur ekki umflúin ; sú hækkun veldur síðan launahækkunum í öðrum greinum hagkerfisins , vegna tengingar framfærsluvísi - tölu og kaupgjalds í flestum kjarasamningum . I stuttu máli sagt , vaxandi framleiðni í sjávarútvegi hefur orðið til þess að koma af stað hinum dæmigerða verðbólgu - hring í íslenzka hagkerfinu . Aðrar atvinnugreinar krefjast hlut -